"Ühenduses" dr Charles Stanleyga.
Et evangeelium leviks kõikjale.
Täna saates: "Kuidas olla Jumala tahtes kindel?"
Mõtle, kui keegi küsiks:
"Mida te, kristlased, Jumala tahte all mõtlete?"
Mida vastaksid?
Kuidas vastaksid? Küsija suu pihta ei lööda.
Kas ütleksid, et Jumala tahe on Jumala eesmärk,
Jumala plaan,
Jumala igatsus?
Kui jah, teed õigesti.
Jumalal on plaan, eesmärk ja igatsus kõigi jaoks.
Enamasti ei tule aga inimestele pähegi,
et Jumal võiks olla neist isiklikult huvitatud.
Nad arvavad, et Jumalat huvitavad ainult suured asjad.
Piiblis öeldakse, et kui tunnistad Jeesust oma Päästjana,
pannakse su nimi Talle eluraamatusse.
Sul on Jumalaga suhe.
Sellega haakub Jumala tahe.
Sellega haakub Ta eesmärk,
Ta plaan, Ta igatsus su elu jaoks.
Tähendab, Ta ei pööranud selga, kui siia ilma sündisid.
Tema eesmärk, plaan ja igatsus su elu jaoks.
Huvitav, millal viimati mõtlesid
"Issand, kus Sinu plaanis ma asetsen?
Kus Sinu eesmärgis ja tahtes ma asetsen?".
Keskendume täna sellele, kas võime olla kindlad.
Kas võime olla kindlad Jumala tahtes, eesmärgis ja plaanis.
See toob mulle meelde,
mida ütlevad Psalmid 40:9.
"Sinu tahtmist, mu Jumal, teen ma hea meelega
ja sinu Seadus on mu südames."
On inimesi, kes istuvad iga nädal kirikupingis, mis tahes kirikus.
Nad ei mõtle sellele, et Jumalal on nende jaoks plaan.
Ma ei mõtle siin seda, mis on Ta plaan tänaseks või kindlaks olukorraks.
Pigem seda, mida Ta tahab teha mu elu kui tervikuga.
Kas Jumal on pannud su siia selleks,
et natuke oleleksid ja siis Tema juurde läheksid?
Tal on meie elu jaoks eesmärk, plaan ja tahe.
Küsimus on, kas võime selles kindlad olla. Jah, võime.
See paneb mõtlema inimestele,
kes kogevad raskusi, viletsust, kannatusi, valu - mida kõike.
Neil on küllaga põhjust küsida: "Kui Su tahe on hea, miks see juhtub?"
Kui käime Jumala tahtes,
tuleb meile kõik kasuks.
Seda võib olla valus kuulda, aga see on tõsi.
Kas me siis võime olla kindlad?
Jah, võime.
Tahan tuua välja mõned Jumala tahte tunnused.
Need on teile tuttavad.
Jumala tahte tunnused.
Esimene on ettemääratus.
Tema suveräänsus.
See, mida Ta tingimata teeb, ilma et keegi Teda peatada saaks.
Tema tahte suveräänsus, ettemääratus.
Lisaks moraalsus ehk milline peaks Tema arvates meie elu olema.
See avaldub näiteks kümnes käsus,
mis on mõeldud kõigile.
Edasi tuleb igatsus -
see, mida Jumal igatseb meie usuelus teha
ja mida on plaaninud algusest peale.
Lisaks asjaoludega arvestamine
ehk mis on Ta tahe, kui ajame midagi nässu.
Kui tahame elada jumalakartlikult,
peame oskama arvestada erinevate asjaoludega.
Ja viimaseks - Ta tahe on hetkene.
See on Ta tahe tänaseks päevaks.
Need olid siis Jumala tahte erinevad tahud.
Need kõik on tähtsad ja meie jaoks olulised.
Esita endale küsimus,
võttes arvesse ettemääratust, moraalsust, igatsust, asjaolusid...
Viimased on igapäevane asi.
"Mis on Su tahe selles olukorras?"
Võib-olla pead tööl mõne otsuse tegema. Otsused kuuluvad elu juurde.
Ütleme siis, et sul on vaja tööl midagi otsustada.
Otsus tuleb tingimata teha.
Mängu tuleb ka moraal.
Kui keegi teeb sulle homme tööl mõne pakkumise,
pead sa otsustama, kas keeldud või võtad selle vastu.
Pead muu hulgas vaatama üle oma suhtumise rahasse.
Mida tegid sellega eile või teed homme?
Ühesõnaga kõik meie elus
on Jumala Sõna valvsa pilgu all.
Tema on meile parima tee juba välja valinud.
Aga kui said kristlaseks alles 40-aastaselt? See ei loe.
Loevad järgmised 40, 50, 60 aastat. Mis on Tema tahe nende jaoks?
Jumal tunneb meid läbi ja lõhki.
Ta teab meie sünnilugu, eeliseid ja puudusi,
meie võimalusi, kuidas vanemad meid on kasvatanud.
Kõik see on osa Jumala suurest tarkusest,
armust, headusest ja halastusest, mis teeb terve elu meie südames tööd.
Mis on aga Jumala tahe meie elu jaoks praegu?
Tahan tuua mõned küsimused,
mis aitavad teha kindlaks, kas tegu on Jumala tahtega.
Testime Jumala tahte tõesust.
Esimene küsimus:
kas mu otsus on kooskõlas Jumala Sõnaga?
Kas su otsus on Jumala Sõnaga kooskõlas?
Kas hoidud levinud teguviisidest, mis on Jumala Sõnaga vastuolus?
Kui jah, järgid Jumala tahet.
Järgmine: kas mu otsus on mõistlik?
Aga kui sa ei tea, kas see on mõistlik?
Siis tuleb mõelda sellele, mida see otsus kaasa toob.
Kui teha nii, mis siis juhtub?
Tuleb mõelda realistlikult.
Meie otsustel on alati tagajärjed,
kavandatud või kavandamata, meeldivad või ebameeldivad.
See on paratamatus.
Sestap peaksime juba varakult oma lastele õpetama,
et nende otsustel on tagajärjed.
Et otsuseid ei saa teha ilma tagajärgedeta.
Tagajärjed võivad olla head või halvad.
See oleneb su motiivist ja suhtest Jumalaga.
Kujuta ette,
sa teed või ei tee Jumala tahet igal ärkveloldud hetkel.
Võid veeta pühapäeva hommiku kiriku asemel voodis.
Ilmselgelt on Jumala tahe, et läheksid Teda ülistama.
Me kas oleme Tema tahtes või ei ole.
Ja asjaolud?
Peame nendega arvestama, kuna meie elu mõjutab teiste oma.
Keegi meist ei ela isolatsioonis.
Mõjutame teiste elu vähemal või rohkemal määral.
Nad vaatavad ja kuulavad meid.
Nad vaatavad meie riietust ja teguviisi.
Jumala tahe, eesmärk, plaan ja igatsus.
Kuigi me ei suuda Tema tahet lõpuni järgida,
toob see head nii meile kui Tema kuningriigile.
Mõelgem siis otsuse tagajärgedele.
Kolmas küsimus:
kas võin ausalt Jumalat paluda, et Ta aitaks mul otsuse ellu viia?
Kas saan ausalt Teda appi paluda?
Mõtle oma kõige viimasele suuremale otsusele.
Kas küsisid Jumalalt nõu?
"Suuremale otsusele?" Tead küll neid suuremaid otsuseid.
Kas küsisid nõu või viskasid kulli ja kirja?
Jaburus.
Või oli sul hoopis kolm varianti,
mille vahel püüdsid valida?
"Olen piisavalt küps ise otsustama."
Me kõik oleme küpsed või küpsemas.
On otsuseid, mida keegi meist
ei ole võimeline tegema ilma Jumala juhtimise ja abita.
Me elame maailmas, mis paneb vastu Jumalale,
Jumala õigusele ja jumalakartlikele otsustele.
Pidage meeles seda,
et meie otsused mõjutavad meid tahes-tahtmata.
"Jah, aga see oli ainult üks kord."
Mõni asi juhtubki ainult üks kord,
aga selle tagajärjed kestavad eluaja.
Ja veel: kas mul on tõeline rahu?
Kas mul on otsuse suhtes tõeline rahu?
Sellega tuleb kaasa teinegi küsimus:
kas selleks on õige aeg?
See, mida sa otsustad, võib küll olla Jumala tahe,
aga kas on õige aeg?
Mõned otsused lähevad väga kalliks maksma,
kuna inimene läheb Jumalast ette või jääb Temast maha.
"Mis see rahu siia puutub?"
Ütleme, et käid Jumala tahtes
ja palud Talt mõne otsuse tegemisel abi.
Kui see otsus on Tema tahe, annab Ta sulle rahu.
Mis rahust jutt käib?
Sellisest rahust, mis vaigistab vaimu.
Nii et miski ei tekita sinus ärritust.
Nii et sinu peas ei keerle kahtlused
ja sul pole vaja teiste arvamust.
Kui sul on Jumala rahu, ütleb kogu su olemus:
"Jah, Issand. Tänu, Jeesus." Lakkamatu jah.
Võib-olla pole sa seda kunagi tundnud.
Seda seepärast, et sa pole küsinud, mis on Jumala tahe.
Jumal ei hoia seda saladuses, kui sa igatsed teha õiget asja.
Ta näitab sulle, iga kord.
Sellega peaks varakult algust tegema.
Vahel on nii, et mida halvemad eeldused meil noorena on,
seda enam otsime Jumalat.
Kasvasin ilma isata.
See tõi mind väga noorelt, 12-aastaselt Jumala juurde.
Üsna pea sai mulle selgeks, et palve aitab kõige vastu.
Õppisin Jumalat kuulama väga noorelt.
Kuidas seda õppisin? Ignoreerimise teel.
Kuulama saab õppida ignoreerimise teel.
Jah, tagajärjed annavad tunda,
aga tark saab ruttu aru, et kõige parem on kuulata Jumalat.
Ta tahab meiega kõneleda, olgu meil vanust 12 või 112.
Väga tähtis.
Jumal annab meile rahu, kui seda vajame.
Järgmine küsimus on:
kas see klapib Jumala teguviisiga?
Ehk sellega, kuidas Jumal liigub Piiblis ja piiblitegelaste kaudu.
Kas Ta kiidab mu otsuse heaks?
Kui see klapib Jumala tahtega, klapib see ka Jumala Sõnaga.
Kui oled otsustamisjärgus...
Peaksid õpetama oma lastele väga noorelt,
et nad küsiksid enne otsuse tegemist Jumalalt nõu.
Aga mida teab sellisest asjast 12-aastane?
Uskuge mind,
kui keegi tahab siiralt teada Jumala tahet, siis Jumal näitab.
Kui aga elad patus ja Jumalast eemal,
pead teadagi kõigepealt Temaga asjad korda seadma.
Tähtis on seega, kas otsus klapib sellega, mida Jumal on öelnud.
Kuidas seda veel teada? Jumala Sõnast.
Aga kust täpsemalt?
Võin rääkida oma kogemusest.
Mu ema suures Piiblis oli aineregister.
Kui oli vaja midagi leida, võtsin tema Piibli,
tegin aineregistri lahti ja otsisin sõna, mis oli seotud mu olukorraga.
Sealt leiab midagi igaks puhuks.
Seega, kas otsus klapib sellega, mida Jumal on öelnud?
Võid leida...
Inimesed võivad su otsuse heaks kiita, aga kas Jumal samuti?
Mõnel juhul ütleb Jumala Sõna otse ja selgelt, et tegu on patuga.
Ometi öeldakse: "Ma palvetasin. See pole midagi halba."
Mulle tundub, et inimesed kardavad avada Jumala Sõna,
kuna see toob kõik päevavalgele.
Kõik su elus.
Kui oled olnud Jumalale sõnakuulelik, saad Sõnast kinnitust.
Kui aga sõnakuulmatu,
juhatab Ta sind nende salmide juurde,
mis käsivad edaspidi teatud asjadest hoiduda.
Ja veel:
kas mu otsus on Kristuse jüngrile kohane?
See paneb paljud asjad paika.
Kas mu tegu on Kristuse jüngrile kohane?
Mitte kohane koguduse liikmele või end kristlaseks pidavale inimesele,
vaid Kristuse jüngrile,
kes on uuesti sündinud, päästetud Jumala armust ja tahab teha Ta tahet.
Kas see on kohane?
Kas see on kohane mulle kui Jeesuse Kristuse jüngrile?
Kas mu keelekasutus on vastav?
Mu riietus?
Mu käitumine?
Mu teod?
Kas need on vastavad?
Kui kuuletud Issandale Jeesusele,
siis su teod vastavad su identiteedile.
Kas need, kes teavad sind kui Jeesuse jüngrit, kristlast,
saavad su kohta öelda: "Ta jutt läheb sellega kokku.
Ta riietub vastavalt.
Ta kohtleb inimesi vastavalt."
See on väga lihtne.
Jumal ütleb, et tuleb teha nii. Mida teen mina?
Mida ma ütlen, kuidas käitun, riietun?
Olen Jeesuse jünger.
Kas mu otsus läheb sellega kokku?
Järgmine küsimus.
Kas mu tegu sobitub Jumala plaani?
Ütleme, et oled saanud päästetud ja tahad saada ristitud.
Küsid Jumalalt, kas peaksid saama ristitud.
Mida ütleb Jumala Sõna? Muidugi peaksid.
Pole kahtlustki.
Vahel tuleb aga otsustada, kas minna tööpeole,
kus hakatakse jooma, jorisema ja kes teab, mida veel.
Kas peaksid küsima Jumala arvamust?
Ei peaks, sest sa ei sulandu sellesse õhkkonda.
Sul ei ole seal hea olla.
See ei sobi sellega, kes sa oled.
Kui käin Jumala tahtes, siis on asjad kooskõlas.
Kui ma ei käi, siis ei ole.
Üks ema ütles mulle mõnda aega tagasi:
"Kui nägin, mis riietega mu tütar hakkas välja minema, ütlesin:
"Nii ma sind välja ei lase.""
Tark naine.
Ta mõte oli,
et see riietus ei sobinud ta tütrele, see ei vastanud ta identiteedile.
Jumala tahtes ei ole vasturääkivusi.
Küsi endalt:
"Kas mu teguviis klapib mu identiteediga?"
Perekonnas, tööl, koolis või kus tahes.
Kas su teguviis,
jutt ja käitumine klapivad su identiteediga?
Mõtle sellele.
Su identiteet ja käitumine peaksid olema kooskõlas.
Või siis oled üks ja teed teist.
Üks usuelu suurimaid takistusi on see,
et kristlase käitumine on vastuolus tema identiteediga.
Meie tunnistus, tegevus.
Õpetad küll oma lastele ja lapselastele,
mida nad peaksid erinevates olukordades tegema,
aga sa ise?
Niisamuti, kas mu otsus austab Jumalat?
Kas saad oma otsuse kohta öelda,
et see peab Jumala Sõnast kinni?
Kas saad pärast otsuse tegemist põlvitada või teha õhtupalve nii,
et su südames pole rahutut siginat-saginat,
kuna oled Talle kuuletunud?
Kuula.
Iga otsus, mis ei lase sul öösel magada,
peaks tekitama küsimusi.
Kui Jumal toob midagi esile, ära jäta seda hooleta.
Ta teeb seda, et sind kaitsta,
su eest hoolitseda, sest Ta armastab sind.
Jumal saadab meie ellu ebameeldivaid asju,
et kaitsta meid selle eest, mis meile tegelikult ei meeldi.
Ta on armastav Jumal.
Tema plaan on parim.
Miks hakkavad inimesed narkootikume tarvitama?
Miks saavad neist sõltlased, alkohoolikud?
Mis toimub nende südames,
et nad peavad jooma kuni piirini, kus nad kaotavad enda üle kontrolli,
ja teavad, et see võib viia õnnetuse või isegi surmani?
Mida nad proovivad matta?
Ma ei oska vastata.
Ma ei proovigi.
Ma ei peagi nende eest vastama. Pean vastama enda eest.
Teame seda, et oleme kohas, kuhu Jumal on meid juhtinud,
ja et meie eesmärk on olla Talle sõnakuulelik kuni viimase hetkeni.
Sellega ei saa eksida.
Järgmine küsimus on:
kas mu otsus toob rahutust ja kahetsust,
mis jääb minuga elu lõpuni?
Tehakse otsuseid,
mis jäävadki jälitama.
Need jäävadki mõjutama.
Elu lõpus hakatakse neist rääkima.
"Kui ma oleks..." Kuulen seda ikka ja jälle.
"Kui ma oleks..."
"Kui oleksin teinud seda, mõelnud sellele,
teadnud seda.
Kui oleksin..."
"Kui oleksin" toob tavaliselt endaga kannatust, valu või kahetsust.
Mõtle, Jumalal on sinuga parimad plaanid!
Ta näeb vaeva selle nimel, et sa teeksid õigeid asju.
Kui Teda väldid, on sel hind.
Edasi: kas võin oodata Jumalalt oma otsuse eest tasu?
Mõtle oma tehtud või veel tegemata otsustele.
Kas Jumal tasub sulle nende eest?
Kui mõelda, siis on elu jooksul vaja teha päris tõsiseid otsuseid.
Need mõjutavad peale sinu ka teisi.
Niisiis sa küsid:
"Kas Jumal tasub mulle selle eest,
et olen kedagi hästi kohelnud,
midagi teinud, kuskil käinud või millestki osa võtnud?
Kas võin oodata Jumalalt selle eest õnnistust, tasu?"
Mõtle kõigele, mida oleme Jumala tahtest rääkinud.
Selle keskmes on kuuletumine.
See, kuidas oma elu elad.
Sinu teguviis ja mõtteviis.
Jumalal on su elu jaoks plaan, eesmärk ja igatsus.
Ta tahab sulle parimat.
Seda, mis on sulle hea.
Su nimi on Talle eluraamatus ja Ta tahab hoida kõike joonel.
Meie otsustada on,
kas usaldame Talle oma elu...
Mõtle sellele korraks.
Oled usaldanud Tema kätte oma igavese elu.
Oled uuesti sündinud.
Su nimi on Talle eluraamatus.
Ütlesid: "Jumal, usaldan Su sõnu,
et kui ma suren, tulen taevasse Sinu juurde."
Kui oled Jumalale usaldanud selle,
teinud igavikulise otsuse,
kuidas sa siis ei usalda Teda igapäevaste asjadega?
Need pole pooltki nii olulised.
Sa võid.
Jumalal on su elu jaoks plaan.
Aga kui oled lasknud poolel sellest läbi kukkuda?
Kas Jumal on pettunud? Ta teadis seda juba enne su sündi.
Ta ei ole pettunud.
Ta on valmis tulema su ellu ükskõik millal ja kus,
kui oled valmis Ta vastu võtma ja laskma Tal asjad korda seada.
"Jumal, tean, et olen valel teel. Andesta mulle.
Palun juhata mind praegu."
Ta teeb seda.
Aga mis saab siis, kui suurem osa elust on juba elatud?
Inimene ise seda ei tea.
Enamik elust võib olla elatud nii 21-aastasel kui 100-aastasel.
Kas oled valmis ütlema "Issand, mis on Sinu tahe?
Ma tahan käia Sinu parimas plaanis, mis see ka poleks.
Olen valmis andma ära, mida vaja, muutma, mida vaja,
et olla Su parimas plaanis"?
Kas võid Talle öelda,
et tahad käia Ta parimas plaanis,
et oled valmis muutma, mida vaja?
See on parim otsus, mida üldse teha.
"Issand, sündigu Sinu tahe. Maksku mis maksab.
Tahan käia selles elu lõpuni."
Millest see algab?
Kui sa pole võtnud Jeesust oma Päästjaks, ei saa sa seda teha.
Kui aga alistad Talle oma elu,
tunnistad oma patte, neid kahetsed ja neist pöördud,
saad Jumala lapseks.
Sellest hetkest teed otsuseid koos Temaga.
Kui Teda kuulda võtad.
Ilma Jeesuseta oled aga üksi.
Sa ei saa Jumalalt tarkust, kui sa pole võtnud vastu Ta Poega.
Jah, mõni asi võib sul täppi minna.
Jah, sa võid olla maailma mõistes väga edukas.
Ees on aga kohtupäev.
Pead andma aru elust, mida elasid sõnakuulmatult ja isepäiselt.
See tasus ära. See tegi sind rikkaks, kuulsaks ja milleks veel.
Aga sa polnud Jumala tahtes.
See oli vastu Jumala eesmärgile ja plaanile.
Ole sa kui rikas tahes, Jumalale sa oma võlga tasuda ei suuda.
Ole sa kui tuntud tahes, Jumal sind selle pärast vastu ei võta.
Jeesuse veri on see,
mis puhastab meid patust ja teeb meid Tema lasteks.
Isa, täname Sind, et armastad meid ja huvitud meist siiralt.
Palun, et igaüks, kes seda sõna kuuleb,
võtaks seda tõsiselt.
Igavikuliselt.
See ongi tõde.
Kus nad praegu ka ei viibi,
las nad alistagu oma elu Sulle kui oma Päästjale ja Issandale.
Las nad alistagu oma elu Sulle pidevalt.
Las see olla loomulik osa nende elust.
Jeesuse nimel. Aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko